เป็นคนที่ตัวผอมมาก กินเยอะแล้ว แต่ก็ไม่อ้วนขึ้นเลย กินยาคุมก็ยังไม่อ้วนขึ้นเลยค่ะ มีวิธี หรือวิตามินที่เพิ่มน้ำหนักตัว ให้ดูมีน้ำมีนวลขึ้นมั้ยคะ
สวัสดีค่ะ ผู้ใช้งานอาการที่ตัวผอมมาก กินเยอะแล้ว น้ำหนักก็ยังไม่ค่อยขึ้น อาจจะต้องดูว่ามีสาเหตุทางกายใดๆที่ทำให้น้ำหนักลดลงหรือไม่เช่น-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าหรือถ้าไม่มีโรคทางกายใดๆเลย อาจจะเป็นที่รูปร่างของตนเองอยู่แล้วที่เป็นคนผอมในเบื้องต้น ให้ รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์ ไม่จำเป็นต้องกินวิตามินใดๆหากได้รับประทานอาหารได้ครบถ้วน 5 หมู่ดีแต่หากไม่สบายใจ รู้สึกว่ามีน้ำหนักลดแม้จะกินปกติหรือกินมากกว่าเดิม ก็ควรไปพบแพทย์เพื่อตรวจหาสาเหตุต่างๆที่อาจเป็นไปได้ดังกล่าวไป